ROMANIA

JUDEŢUL MUREŞ

COMUNA ACĂŢARI

CONSILIUL LOCAL

**H O T Ă R Â R E A NR.59**

**din 16 august 2023**

**privind aprobarea plăţii cotizaţiei către**

**Asociaţia LEADER Valea Nirajului**

Consiliul local al comunei Acățari,

Văzând referatul de aprobare a Primarului comunei Acățari nr. 5498/2023 asupra proiectului de hotărâre, avizul de legalitate al secretarului şi raportul compartimentului de resort nr. 5500/2023,

Ţinând cont de Hotărârea Consiliului local Acățari nr. 35/20 iun 2010 , prin care comuna Acățari participă ca membru fondator în Asociaţia Leader Valea Nirajului,

Având în vedere art. 19. lit. ”k”, art. 83 din Statutul Asociației LEADER Valea Nirajului, și Hotărârea AGA nr. 3 din 12.07.2023

În conformitate cu prevederile Legii Nr. 273/2006 privind finanţele publice locale, cu modificările şi completările ulterioare,

Ținând cont de prevederile art.7 din Legea nr. 52/2003 privind transparența decizională în administrația publică,republicată,cu modificările și completările ulterioare,

În temeiul art.196,alin.(1),lit.”a”, coroborat cu prevederile art.243,alin.(1),lit. ”a” din OUG nr.57/2019, privind Codul Administrativ, cu modificările și completările ulterioare,

H o t ă r â ș t e:

**Art.1.** Se aprobă plata cotizaţiei pentru anul 2023 în cuantum de 6.000 lei către Asociaţia LEADER Valea Nirajului.

**Art. 2.** Se împuterniceşte cu aducerea la îndeplinire a prezentei hotărâri Primarul comunei Acățari ca ordonator principal de credite, prin compartimentul buget-contabilitate.

**Art. 3.** Prezenta hotărâre se aduce la cunoștință publică și se comunică Primarului comunei , compartimentelor de specialitate din cadrul primăriei, Instituţiei Prefectului Mureş.

Preşedinte de şedinţă,

Nagy Albert

Contrasemnează,

Secretar general,

Jozsa Ferenc